《喝火令 题余慈柏“秋江独钓图”》
清代·孙云凤

天净明霞敛，山遥翠黛浮。潇湘烟景画中收。输与长竿袅袅，独钓钓清流。

逸思冥冥雁，闲情点点鸥。断无人处一扁舟。只有斜阳，只有晚风柔。

只有荻花枫叶，月冷半江秋。

作者简介：浙江仁和人，字碧梧。程懋庭妻，随园女弟子之一。工词，佳者绝似北宋人语。通音律，善画花卉。有《玉箫楼集》、《湘筠馆诗》等。